L 285/46 Den Europæiske Unions Tidende 1.11.2011 KOMMISSIONENS GENNEMFØRELSESAFGØRELSE af 27. oktober 2011 om ændring af beslutning 98/536/EF om fastsættelse af listen over nationale referencelaboratorier til påvisning af restkoncentrationer (meddelt under nummer K(2011) 7610) (EØS-relevant tekst) (2011/717/EU) EUROPA-KOMMISSIONEN HAR — under henvisning til traktaten om Den Europæiske Unions funktionsmåde, under henvisning til Rådets direktiv 96/23/EF af 29. april 1996 om de kontrolforanstaltninger, der skal iværksættes for visse stoffer og restkoncentrationer heraf i levende dyr og produkter heraf og om ophævelse af direktiv 85/358/EØF og 86/469/EØF og beslutning 89/187/EØF og 91/664/EØF (!), særlig artikel 14, stk. 1, tredje afsnit, og ud fra følgende betragtninger: (1) — Ved direktiv 96/23/EF er der fastsat kontrolforanstalt- ninger vedrørende de i bilag I til direktivet omhandlede stoffer og grupper af restkoncentrationer. Det bestemmes, at hver medlemsstat skal udpege mindst ét nationalt refe- rencelaboratorium, som skal være ansvarligt for bestemte opgaver fastlagt i nævnte direktiv. I direktiv 96/23/EF bestemmes det også, at Kommissionen skal udarbejde en liste over disse udpegede laboratorier. (2) — Listen over nationale referencelaboratorier til påvisning af restkoncentrationer findes i øjeblikket i bilaget til Kommissionens beslutning 98/536/EF ). (3) > Nogle medlemsstater har udpeget yderligere nationale referencelaboratorier eller har udskiftet de udpegede labo- ratorier med andre laboratorier. Desuden er kontakt- oplysningerne og de grupper af restkoncentrationer, der () EFT L 125 af 23.5.1996, s. 10. (?) EFT L 251 af 11.9.1998, s. 39. overvåges af bestemte laboratorier, der i øjeblikket er anført i bilaget til beslutning 98/536/EF, blevet ændret. Af hensyn til EU-rettens klarhed og konsekvens bør listen over nationale referencelaboratorier i bilaget til nævnte beslutning derfor ajourføres. (4) — Beslutning 98/536/EF bør derfor ændres i overensstem- melse hermed. (5) — Foranstaltningerne i denne afgørelse er i overensstem- melse med udtalelse fra Den Stående Komité for Fødeva- rekæden og Dyresundhed — VEDTAGET DENNE AFGØRELSE: Artikel 1 Bilaget til beslutning 98/536/EF erstattes af teksten i bilaget til nærværende afgørelse. Artikel 2 Denne afgørelse er rettet til medlemsstaterne. Udfærdiget i Bruxelles, den 27. oktober 2011. På Kommissionens vegne John DALLI Medlem af Kommissionen